b'\n_START_ARTICLE_\nTeatriukas\n_START_SECTION_\nIstorija\n_START_PARAGRAPH_\n\xe2\x80\x9eTeatriuk\xc4\x85" 1998 m. ruden\xc4\xaf \xc4\xafk\xc5\xabr\xc4\x97 Vilniaus universiteto Filologijos fakulteto aktoriaus - filologo specialyb\xc4\x97s absolventai aktoriai Dalia Mikoli\xc5\xabnait\xc4\x97, \xc5\xbdilvinas Ramanauskas, Arturas Varnas; kurso vadov\xc4\x97 - aktor\xc4\x97 Nijol\xc4\x97 Gel\xc5\xbeinyt\xc4\x97._NEWLINE_Nuo 2004 m. aktori\xc5\xb3 trup\xc4\x97 \xe2\x80\x9eTeatriukas" - Tarptautin\xc4\x97s teatr\xc5\xb3 vaikams ir jaunimui organizacijos ASSITEJ narys.\n_START_SECTION_\nDalia Mikoli\xc5\xabnait\xc4\x97\n_START_PARAGRAPH_\nGim\xc4\x97 1974 m. gruod\xc5\xbeio 27 d. Bir\xc5\xbeuose. 1993 m. baig\xc4\x97 Bir\xc5\xbe\xc5\xb3 "At\xc5\xbealyno" vid. m - kl\xc4\x85 ir Bir\xc5\xbe\xc5\xb3 Vaik\xc5\xb3 muzikos mokykl\xc4\x85. 1993-1997 m. studijavo Vilniaus Universitete filologijos fakultete ir "Keistuoli\xc5\xb3 teatro" studijoje. 1998 m. su kurso draugais \xc4\xafk\xc5\xabr\xc4\x97 "Teatriuk\xc4\x85". V\xc5\xa1\xc4\xae "Teatriukas" administracijos vadov\xc4\x97 nuo 1999 m. 2006 m. baig\xc4\x97 kult\xc5\xabros vadybos ir kult\xc5\xabros politikos magistrant\xc5\xabros studijas Vilniaus dail\xc4\x97s akademijoje.\n_START_SECTION_\nArturas Varnas\n_START_PARAGRAPH_\nGim\xc4\x97 1972 m. sausio 17 d. Utenoje. Augo Juodi\xc5\xa1kiuose (Mol\xc4\x97t\xc5\xb3 raj.). Baig\xc4\x97 Giedrai\xc4\x8di\xc5\xb3 vid. m - kl\xc4\x85. Studijavo Vilniaus pedagoginiame universitete, dom\xc4\x97josi istorija, dalyvavo archeologiniuose kasin\xc4\x97jimuose, dainavo universiteto chore, daug dom\xc4\x97josi muzika ir fotografija. 1993 m. atva\xc5\xbeiav\xc4\x99s i\xc5\xa1 Juodi\xc5\xa1ki\xc5\xb3 dvira\xc4\x8diu (apie 50 km!) \xc4\xafstojo studijuoti Vilniaus Universitete filologijos fakultete ir "Keistuoli\xc5\xb3 teatro" studijoje. 1998 m. su draugais \xc4\xafk\xc5\xabr\xc4\x97 "Teatriuk\xc4\x85".\n_START_SECTION_\n\xc5\xbdilvinas Ramanauskas\n_START_PARAGRAPH_\nGim\xc4\x97 1969 m. gegu\xc5\xbe\xc4\x97s 5 d. Kaune. Utenoje. Baig\xc4\x97 Utenos 5-\xc4\x85j\xc4\x85 vid.m - kl\xc4\x85. Besimokydamas daug sportavo, lank\xc4\x97 muzikos mokykl\xc4\x85, \xc5\xa1oki\xc5\xb3 kolektyv\xc4\x85, k\xc5\xabr\xc4\x97 ir filmavo filmus, organizuodavo turistinius \xc5\xbeygius. Baig\xc4\x99s mokykl\xc4\x85 mok\xc4\x97si Klaip\xc4\x97dos universitete, tarnavo sovietin\xc4\x97je armijoje, studijavo Vilniaus konservatorijoje, visus metus gyveno vienas vienkiemyje, buvo Panev\xc4\x97\xc5\xbeio Vyskupijos teatro studijos re\xc5\xbeisieriumi. 1993 - 1997 m. studijavo Vilniaus Universitete filologijos fakultete ir "Keistuoli\xc5\xb3 teatro" studijoje. 1998 m. su draugais \xc4\xafk\xc5\xabr\xc4\x97 "Teatriuk\xc4\x85".'